
Avaliku ürituse „Narva Gümnaasiumi Bootcamp“ loa taotluse rahuldamine

1. Asjaolud ja menetluse käik
Narva Gümnaasium esitas Narva Linnavalitsusele avaliku ürituse loa taotluse. Narva Gümnaasium kavandab läbi viia 04.09.2023 avaliku ürituse „Narva Gümnaasiumi Bootcamp“. Ürituse raames toimub rongkäik ja meelelahutuslik programm. Üritusel osalejate eeldatav arv on kuni 600 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Narva Gümnaasiumi taotlus avaliku ürituse „Narva Gümnaasiumi Bootcamp“ läbiviimseks.
3.2. Avalik üritus toimub:
04.09.2023 kell 10.00-10.30 rongkäik marsruudil Narva Gümnaasium – Aleksander Puškini tänav – Raja tänav – Raja tänav 5. Politsei julgestab kolonni (2 politseiautod) ning kaasatakse 22 reguleerijat.
04.09.2023 kell 10.30-14.15 aadressil Raja tänav 5 toimub meelelahutuslik programm.
3.3. Avaliku ürituse korraldajaks on Narva Gümnaasium, reg.kood 77001719, Aleksander Puškini tänav 31, 20305, Narva
3.4. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

